Document ID: /roh_data/filtered/fineweb-2-filterrobots_roh.jsonl.gz/11784

Gia baud ha il trend mussà en direcziun d’in Gea. Betg talmain cler sco calculà ordavant, ma tuttina evident, ha il suveran svizzer acceptà cun 60.2% la lescha. Surtut ils chantuns da la Svizra Centrala han mess ina Na en l'urna.
Lescha da Covid-19
Svizra: Lescha da Covid-19
GEA
60.2%
1'936'313 Vuschs
NA
39.8%
1'279'802 Vuschs
Il Grischun vul sustegnair l'economia durant la pandemia
Il Grischun dat glisch verda a la lescha da Covid-19. 57.57% da la populaziun han ditg Gea a la lescha.
Resultats da las vischnancas grischunas
In Gea da passa 70% datti mintgamai ord il sid a Buseno e Calanca. Era autras vischnancas han sustegnì cleramain la lescha, uschia che las vuschs Na n'han betg gì blera paisa.
La participaziun a la votaziun ha muntà a 59.65%.
Funtauna votaziuns GR
RTR sa basa sin las datas che la Chanzlia chantunala dal Grischun metta a disposiziun. Quellas èn da chattar sin https://abstimmungen.gr.ch/, il link avra en ina nova fanestraavrir en il browser.
Tge è vegnì decis?
Il dretg d'urgenza per sustegnair l'economia durant la pandemia è limità sin in mez onn. Per garantir sustegn a pli lunga vista ha il Cussegl federal stgaffì la basa legala: La lescha da Covid-19. Damai ch'in comité ha rimnà vuschs e fatg in referendum, decida uss il suveran svizzer.